# Aftalebrev <by>

<dato>

Undertegnede Christian Kruse (løftegiver)

<adresse>

Indgår herved aftale med <navn> (løftemodtager)

<adresse>

Ved løftegivers modtagelse af EUR 15.000,00 (skriver *Femtentusinde Euro og nul cent*) fra løftemodtager forpligter løftegiver sig til at betale 10 % af sin nettoindkomst (efter beskatning samt AM-bidrag og tilsvarende) til løftemodtager, i 4 år, begyndende ved løftegivers første fuldtidsansættelse efter afsluttet MBA-uddannelse fra INSEAD, til udbetaling årligt bagud. Disse betalinger vil være inklusive 10 % af eventuelle ansættelses-, performance baserede, og andre bonusser. Specifikt undtaget fra løftegivers nettoindkomst er eventuelle pensionsbidrag, aktier, aktieoptioner og andre aktiver, samt værdi af fri bil, telefon og lignende.

Løftegiver forpligter sig til at summen af ydelserne til løftemodtager i aftalens levetid vil være mindst EUR 25.000,00 (skriver *Femogtyvetusinde Euro og nul cent*), også ifald dette vil medføre af løftegiver betaler mere end 10 % af sin nettoindkomst til løftemodtager.

**UDKAST**

Løftegiver forpligter sig til i aftalens levetid at opretholde en livsforsikring med løftemodtager som eneste begunstigede, med en forsikringssum på 67.036,71 Euro.

Løftegiver forpligter sig til indenfor 10 dage fra en ydelses forfald at præsentere sine lønsedler, årsopgørelser, forskudsopgørelser og andet der med rimelighed kan forventes at dokumentere løftegivers nettoindkomst for løftemodtager.

Udebliver nogen ydelse mere end 10 dage efter forfald, er løftemodtager berettiget til at forlange pågældende ydelse indbetalt omgående efter et skriftligt påkrav på yderligere 10 dage. Betales pågældende ydelse ikke inden dette tidspunkt, kan løftemodtager da vælde at søge tilgodehavendet inddrevet ved fogedens bistand, i hvilket tilfælde nærværende aftalebrev skal tjene som fundament, jævnfør Retsplejelovens § 478 stk. 1 nr. 5. Inddrivelse af tilgodehavendet behøver ikke påbegynde på løftegivers bopæl.

Misligholdelse af nærværende aftalebrev med forfaldsvirkning, kan løftemodtager endvidere gøre gældende, såfremt: løftegiver i fogedretten afgiver insolvenserklæring, der afsiges konkursdekret over løftegiver, indledes forhandlinger om frivillig akkord eller tvangsakkord, løftegiver anmelder betalingsstandsning, der foretages udlæg i løftegivers aktiver og der ikke overfor løftemodtager sker opfyldelse inden for 14 dage, eller lignende. Løftemodtager kan i de ovennævnte misligholdelses tilfælde anvende nærværende gældsbrev som fundament for fogedretten, jfr. ovenfor, og Retsplejelovens § 478 stk. 1 nr. 5. Inddrivelse af tilgodehavendet behøver ikke påbegynde på løftegivers bopæl.

Uagtet hvor løftegiver og løftemodtager har adresse skal gældende dansk lov regulere nærværende aftalebrev og eventuelle retssager skal føres i Danmark.

Nærværende aftalebrev erstatter fuldt og helt samtlige tidligere mundtlige, skriftlige og andre aftaler mellem løftegiver og løftemodtager.

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sted og dato (løftemodtager) <navn>

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sted og dato (løftegiver) Christian Kruse

Til vitterlighed om underskrifternes ægthed, dateringens rigtighed og underskrivernes myndighed:

Navn: Navn:

CPR nummer: CPR nummer:

Stilling: Stilling:

Adresse: Adresse: